Patrick Swayze

Patrick Wayne Swayze (* 18. August 1952 in Houston, Texas; † 14. September 2009 in Los Angeles, Kalifornien) weer en US-amerikaanschen Schauspeler, Singer un Danser.

 Leven un Beroop 
Swayze sien Mudder Patsy Swayze weer en veel nafraagt Choreograafsche in Hollywood. Se hett to’n Bispeel för Filmen as Urban Cowboy, Thelma & Louise oder One Last Dance arbeit. Sien Vadder Jesse Wayne is 1982 von een Hartinfarkt dood bleven. Patrick Swayze hett twee Bröder, Don un Sean, un een Süster, Vicky, de 1994 al dood bleev. Butendem gifft dat noch en adopteerte Süster mit den Naam Bambi, de ok in One Last Dance to sehn weer.

Swayze is na de College-Tiet na New York togen, woneem he en professchonelle Utbilln to’n Ballett-Danser maakt hett. 

Bekannt worrn is he as Schauspeler in de Rull vun Orry Main in de Feernsehreeg North and South, de groten Spood harr un in Düütschland ünner den Titel Fackeln im Sturm to sehn weer. Vör sien Filmrull in den Film Dirty Dancing, för de he för den Golden Globe nomineert worrn is, hebbt sien Fans kuum wüsst, dat Swayze ok en bannig goden Danser is. För den Golden Globe is he later noch fakener nomineert worrn, to’n Bispeel för sien Rull as Sam Wheat an de Siet vun Whoopi Goldberg un Demi Moore in Ghostoder To Wong Foo, thanks for Everything, Julie Newmar, in den he en Drag Queen dorstellt hett. Groten Kinospood harr ok Point Break dör dat gode Tosamenspeel vun Swayze un Keanu Reeves.

Na een Puus vun’t Filmgewarf, de dree Johr anhollen dee, keem Swayze 1998 wedder torüch op de Lienwand. Man blangen sien Arbeit as Schauspeler, hett he ok as Singer arbeit. Sien bekanntsten Titel is She’s Like the Wind ut den Soundtrack vun Dirty Dancing.

Siet Juni 1975 is Swayze mit sien Kollegsche Lisa Niemi verheiraadt. Se leevt tosamen in’n Noorden vun Los Angeles.

In’n Januar 2008 is bi Swayze Buukseverdrüsenkrebs faststellt worrn. An’n 14. September 2009 is he denn von sien Krankheit doodbleven.

 Filmografie (Utwahl) 
 Johr Titel Synchroonsnacker 1979 Skatetown, U.S.A.   1982 The Renegades, Feernsehfilm Ulrich Gressieker 1983 The Outsidersdt.: Die Outsider Joachim Tennstedt 1984 Red Dawndt.: Die Rote Flut Benjamin Völz 1985 North and South, Feernsehreegdt.: Fackeln im Sturm Manuel Vaessen 1986 Youngblooddt.: Bodycheck Ronald Nitschke 1987 Dirty Dancing Wolfgang Müller 1987 Steel Dawndt.: Steel Dawn – Die Fährte des Siegers Ulrich Gressieker 1988 Tiger Warsawdt.: Dirty Tiger Wolfgang Müller 1989 Road House Ulrich Gressieker 1989 Next of Kindt.: Ruf nach Vergeltung Detlef Bierstedt 1990 Ghostdt.: Ghost – Nachricht von Sam Ulrich Gressieker 1991 Point Breakdt.: Gefährliche Brandung Joachim Tennstedt 1992 City of Joydt.: Stadt der Freude Wolfgang Müller 1993 Father Hooddt.: Vater mit kleinen Fehlern Wolfgang Müller 1995 Three Wishesdt.: Das Geheimnis der drei Wünsche Wolfgang Müller 1995 To Wong Foo, Thanks for Everything! Julie Newmar Lutz Mackensy 1995 Tall Taledt.: Pecos Bill – Ein unglaubliches Abenteuer im wilden Westen Wolfgang Müller 1998 Black Dog Joachim Tennstedt 1998 Letters From a Killer Wolfgang Müller 2001 Donnie Darkodt.: Donnie Darko – Fürchte die Dunkelheit Wolfgang Müller 2002 Waking Up in Reno Tobias Kluckert 2003 11:14dt.: 11:14 – Dein Date mit dem Schicksal kann tödlich sein Wolfgang Müller 2004 King Solomon’s Mines, Feernsehfilmdt.: Quatermain und der Schatz des König Salomon Joachim Tennstedt 2004 Dirty Dancing: Havanna Nightsdt.: Dirty Dancing 2 – Heiße Nächte auf Kuba Wolfgang Müller 2005 Keeping Mumdt.: Mord im Pfarrhaus Oliver Stritzel 2007 Jump! Joachim Tennstedt 2007 Christmas in Wonderlanddt.: Chaos unterm Weihnachtsbaum Wolfgang Müller 2009 Powder Blue Manuel Vaessen

 Filmpriesen 
Patrick Swayze weer in sien Loopbahn teihn mol för Priesen nomineert, dorünner ok dreemol för den achten Golden Globe. Uttekent worrn is he mit veer Priesen:
 1988: mit den TV Prize vun’t sweedsch Aftonbladet TV Prize as Best utlännsch männlich Feernsehpersönlichkeit.
 1989: mit den BMI Film & TV Award in de Kategorie Meist speelt Filmleed för She’s Like the Wind.
 1992: mit den ShoWest Award as männlich Star vun’t Johr.
 1997: mit sien Steern op’n Walk of Fame.

 Weblenken 

 Literatur vun un över Patrick Swayze in de Düütschen Natschonalbökeree

Kategorie:Mann
Kategorie:Börger von de USA
Kategorie:Engelsch
Kategorie:Schauspeler
Kategorie:Singer
Kategorie:Danser
Kategorie:Boren 1952
Kategorie:Storven 2009